Rjemjeslnicy wuradźowali
Drježdźany. Woteběraca ličba rjemjeslniskich zawodow w Sakskej demografiskeje změny dla bě hłowna tema dźensnišeho zjězda Zwjazka rjemjeslnikow Sakskeje w Drježdźanach. Na njej chcychu wo wupućach wuradźować. Nimo toho zaběrachu so z konjunkturnym wuwićom. Zwjazk reprezentuje 58 500 firmow z wjace hač 320 000 sobudźěłaćerjemi.
Planuja etat 2017 a 2018
Mišno. Sakske krajne knježerstwo je dźensa a jutře w klawsurnym wuradźowanju. W Mišnje planuja mjez druhim etat za lěće 2017 a 2018, statna kenclija zdźěli. Prěnje wuslědki chcedźa jutře předstajić. Hladajo na přiběrace dawkowe dochody liča z dochodami a wudawkami hač do 18 miliardow eurow. Wo rozdźělenju pjenjez chcedźa so dojednać. Zběrka Herberta Nowaka wušła
Budyšin. K 100. posmjertnym narodninam Herberta Nowaka je wušła w Ludowym nakładnistwje Domowina zběrka jeho tekstow. Wubrała a zestajała je knihu pod titlom „Pisaŕ běch wót młodych lět. Wšake z tśiběrtyl stolěśa“ šeflektorka LND Janka Pěčkojc de Lévano. Předsłowo spisała je Herberta Nowakowa dźowka dr. Madlena Norbergowa.
szl_Latn pol_Latn ron_Latn szl_Latn szl_Latn